cyanic-selkie/wikianc huggingface dataset:
বৃক্ষচক্রীয় কালনিরূপণবিজ্ঞান
thumb|240px|[[ইংল্যান্ড|ইংল্যান্ডের ব্রিস্টল চিড়িয়াখানায় একটি বৃক্ষের বৃদ্ধি চক্র। প্রতিটি চক্র একটি বছরকে নির্দেশ করে। বাকলের সন্নিকটে অবস্থিত বাইরের চক্রগুলো সবচাইতে নতুন।]]
বৃক্ষচক্রীয় কালনিরূপণবিজ্ঞানে (Dendrochronology) বা বৃক্ষ-চক্র ডেটিং হল বৃক্ষের চক্র বা বৃদ্ধিচক্রের নমুনা বিশ্লেষণের মাধ্যমে বয়স নির্ধারণের (ডেটিং) বৈজ্ঞানিক পদ্ধতি। বিভিন্ন ধরনের কাঠে, অতীতে কোন সময়ে বৃক্ষের কোন চক্র গঠিত হয়েছিল তা বৃক্ষচক্রীয় কালনিরূপণবিজ্ঞানের মাধ্যমে হুবহু নির্ধারণ করা সম্ভব। এর প্রয়োগের তিনটি প্রধান ক্ষেত্র রয়েছেঃ প্রত্নবাস্তুবিদ্যা, যেখানে অতীতের বাস্তুবিদ্যার কিছু দিক (বিশেষত জলবায়ু) নির্ধারণের জন্য এটি ব্যবহৃত হয়; প্রত্নতত্ত্ব, যেখানে পুরোনো স্থাপনার বয়স নির্ধারণে এটি ব্যবহৃত হয়; এবং রেডিওকার্বন ডেটিং, যেখানে এটি রেডিওকার্বনের বয়স নির্ণয় করতে ব্যবহৃত হয়।
বিশ্বের কিছু অঞ্চলে অল্প কয়েক হাজার থেকে শুরু করে বেশ কয়েক হাজার বছর পর্যন্ত কাঠের বয়স নির্ধারণ করা সম্ভব। সাম্প্রতিককালে, বর্তমান থেকে আরম্ভ করে সর্বোচ্চ ১১ হাজার বছর অতীত পর্যন্ত বিশ্বাসযোগ্যভাবে কালক্রম পাওয়া গেছে।
ইতিহাস
বিংশ শতকে প্রথমভাগে জোতির্বিদ এ. ই. ডগলাস বৃক্ষচক্রীয় কালনিরূপণবিজ্ঞান প্রবর্তন করেন। তাঁর হাতেই অ্যারিজোনা বিশ্ববিদ্যালয়ে বৃক্ষ-চক্র গবেষণা পরীক্ষাগার গড়ে উঠে। ডগলাস সৌরকলঙ্কের কার্যকলাপের আবর্তন ভালোভাবে বুঝার চেষ্টা করেন এবং যুক্তি দেন যে, সৌর কার্যকলাপের পরিবর্তন পৃথিবীর জলবায়ুর রীতিকে প্রভাবিত করবে যা পরবর্তীকালে বৃক্ষ-চক্রের বৃদ্ধির নমুনা দ্বারা লিপিবদ্ধ হবে।
বৃদ্ধি চক্র
বৃক্ষের কান্ডের অনুভূমিক প্রস্থচ্ছেদ করলে বৃদ্ধি চক্র বা বৃক্ষ চক্র বা বর্ষবলয় দেখতে পাওয়া যায়। বৃদ্ধি চক্র হল ভাস্কুলার ক্যাম্বিয়ামের (বাকলের কাছাকাছি একটি কোষের স্তর যাকে পার্শ্বীয় ভাজক কলা বলা হয়) নতুন বৃদ্ধির ফলাফল। ব্যাসের এই বৃদ্ধি, সেকেন্ডারি বৃদ্ধি বলে পরিচিত। বছরের বিভিন্ন ঋতুতে বৃদ্ধির গতির পরিবর্তনের পরিণাম হল এসব দৃশ্যমান চক্র। একটি চক্র দিয়ে এক বছর সময়কাল নির্দেশিত হয়। শীতপ্রধান অঞ্চলে ঋতুর মধ্যে বিশেষ পার্থক্য থাকার কারণে এসব চক্র অধিকতর দৃশ্যমান।
thumb|right|240px|Pinus taeda এর প্রস্থচ্ছেদে দৃশ্যমান বর্ষবলয়
বৃদ্ধি চক্রের ভেতরের অংশটি বৃদ্ধি ঋতুতে গঠিত হয়। এসময় বৃদ্ধি তুলনামূলকভাবে দ্রুত হয়, যে কারণে কাঠ হয় তুলনামূলক কম ঘন। বৃদ্ধি ঋতুতে তৈরি হওয়া ভেতরের এই কাঠকে “আর্লি উড” বা “বসন্ত কাঠ” বা “বসন্তশেষ কাঠ” বলা হয়। চক্রের বাইরের অংশটিকে বলা হয় “লেট উড”। একে মাঝে মাঝে গ্রীষ্মকালিন কাঠ বলেও ডাকা হয়। এটি হয় অধিকতর ঘন। বসন্ত কাঠ বলার চেয়ে ভেতরের অংশে তৈরি হওয়া কাঠকে আর্লি উড বলাই ভালো, কারণ বিভিন্ন অঞ্চলে এই কাঠ গ্রীষ্মের শুরুর দিকে (যেমন, কানাডায়) অথবা শরতে (যেমন কিন্তু ভূমধ্যসাগরীয় প্রজাতিতে) গঠিত হয়।
শীতপ্রধান দেশের অনেক বৃক্ষ প্রতি বছর বাকলের লাগোয়া সবচেয়ে নতুন একটি মাত্র চক্র তৈরী করে। বৃক্ষের পুরো জীবনকালে বছর বছর গড়ে উঠা চক্রের নমুনা, বৃক্ষ যেখানে বড় হয়েছে, সেই এলাকার জলবায়ুগত অবস্থাকে প্রতিফলিত করে। পর্যাপ্ত আর্দ্রতা এবং দীর্ঘ বৃদ্ধি-ঋতু জন্ম দেয় প্রশস্ত চক্রের। যে বছর খরা হয় সে বছরের চক্র হয় অপ্রশস্ত। পর্যায়ক্রমিক খারাপ এবং উপযোগী অবস্থা, যেমন মধ্য গ্রীষ্মে খরা, একই বছরে কয়েকটি চক্রের জন্ম দিতে পারে। ওক এবং এলম বৃক্ষে উধাও চক্র খুব বিরল- ওক বৃক্ষে উধাও হয়ে যাওয়া চক্রের একমাত্র লিপিবদ্ধ ঘটনা পাওয়া যায় ১৮১৬ সালে যেটি গ্রীষ্মবিহীন বর্ষ বলে পরিচিত। একই এলাকায় বড় হওয়া বৃক্ষগুলো একটা নির্দিষ্ট সময়ে একই ধরনের প্রশস্ত চক্রের জন্ম দেয়। এই ধরনগুলো একই ভৌগোলিক অঞ্চলে এবং একই জলবায়ুগত পরিবেশে বেড়ে ওঠা বৃক্ষের চক্রের সাথে তুলনা করা যায় ও সাদৃশ্য পাওয়া যায়। জীবন্ত বৃক্ষ থেকে এসব বৃক্ষ-চক্রের ধরনগুলো অনুসরণ করে পেছনের দিকে গিয়ে পুরো অঞ্চলের অথবা পৃথিবীর উপ-অঞ্চলগুলোর কালপঞ্জি তৈরী করা সম্ভব। এভাবে প্রাচীন স্থাপনাগুলোর কাঠকে জানা কালপঞ্জির সাথে মিলানো যেতে পারে (এই কৌশলকে ক্রস-ডেটিং বলে), এবং কাঠের বয়স সঠিকভাবে নির্ণয় করা যেতে পারে। কম্পিউটারগুলো পরিসংখ্যানগত সহায়তা প্রদানের জন্য উপযোগী হয়ে উঠার আগ পর্যন্ত ক্রস-ডেটিং সাধারণত দৃষ্টিনির্ভর পরীক্ষণের উপর নির্ভর ছিল।
বৃক্ষ-চক্র বৃদ্ধির একক ভিন্নতা এড়ানোর জন্য বৃক্ষচক্রীয় কালনিরূপণবিজ্ঞান বিশেষজ্ঞরা একটি চক্রের ইতিহাস তৈরীর জন্য একাধিক বৃক্ষের নমুনা থেকে বৃক্ষ-চক্রের মসৃণ গড় নিয়ে থাকেন। এই পদ্ধতিকে রেপ্লিকেশন বা পুনরাবৃত্তি বলে। যে বৃক্ষচক্র ইতিহাসের শুরুর এবং শেষের তারিখ জানা নেই তাকে ফ্লোটিং ক্রোনোলজি বা অনির্দিষ্ট কালপঞ্জি বলা হয়। এক্ষেত্রে একে বিশ্বস্ত করে তোলার জন্য আরেকটি জানা কালপঞ্জির (বৃক্ষচক্র ইতিহাস) সাপেক্ষে অজানাটি মিলিয়ে দেখা হয়। সবচাইতে নির্ভরযোগ্য কালপঞ্জির মধ্যে রয়েছে দক্ষিণ জার্মানির রিভার ওক বৃক্ষ, এবং উত্তর আয়ারল্যান্ডের পাইন যাদের সঠিক চক্রের ইতিহাসের ব্যাপ্তি ১১ হাজার বছরেরও বেশি। এছাড়াও, এই দুইটি স্বতন্ত্র বৃক্ষচক্রীয় কালনিরূপণবিজ্ঞান-সংক্রান্ত অনুক্রমের পারস্পরিক সঙ্গতি তাদের তেজস্ক্রিয় কার্বনভিত্তিক এবং বৃক্ষচক্রীয় কালনিরূপণবিজ্ঞানে-সংক্রান্ত বয়স দ্বারাও নিশ্চিত করা হয়েছে। আরেকটি পুরোপুরি নির্ভরযোগ্য কালপঞ্জি হল দক্ষিণ-পশ্চিম যুক্তরাষ্ট্রের ব্রিসলকোন পাইনের যা ৮৫০০ বছর অতীত পর্যন্ত ব্যাপ্ত। ২০০৪ সালে, বৃক্ষ এবং সামুদ্রিক তলানির সর্বসম্মত বিশ্বব্যাপি উপাত্ত সেটের উপর ভিত্তি করে, INTCAL04 নামে একটি নতুন ক্রমাঙ্কণ বক্ররেখাকে আন্তর্জাতিকভাবে অনুমোদন দেওয়া হয়েছে যা বর্তমানকাল থেকে শুরু করে ২৬,০০০ বছর পর্যন্ত অতীতের তারিখ প্রদান করে।
নমুনায়ন এবং তারিখ প্রদান
কাঠের কোর’র নমুনা বার্ষিক বৃদ্ধি চক্রের প্রশস্ততা পরিমাপ করে। একটি নির্দিষ্ট অঞ্চলের বিভিন্ন স্থান এবং বিভিন্ন স্তর থেকে নমুনা নিয়ে গবেষকরা সর্বাঙ্গীণ ঐতিহাসিক ক্রম তৈরী করতে পারেন যা বৈজ্ঞানিক নথির একটি অংশ হয়ে যায়। উদাহরণস্বরূপ, বিভিন্ন স্থাপনায় প্রাপ্ত প্রাচীণ কাঠের ক্ষেত্রে কাঠের বয়সের একটি সর্বোচ্চ সীমা ধার্য করে এর বয়স এবং এর উৎস বৃক্ষ কখন বেঁচে ছিল এবং বেড়ে উঠছিল তা নির্ধারণ করা যায়। এ ধরনের বিশ্লেষণের জন্য বৃক্ষের কয়েকটি গণ অন্যান্য গণের চাইতে সুবিধাজনক। একইভাবে, যেসব জায়গাতে বৃক্ষরা প্রান্তিক পরিবেশে, যেমন শুষ্ক বা প্রায়-শুষ্ক, বেড়ে উঠে, সেসব স্থানের বৃক্ষের ক্ষেত্রে বৃক্ষচক্রীয় কালনিরূপণবিজ্ঞানের কৌশলগুলো আর্দ্র এলাকায় বেড়ে উঠা গাছের চাইতে সঙ্গতিপূর্ণ। এই হাতিয়ারগুলো শুষ্ক দক্ষিণ-পশ্চিমে স্থানীয় আমেরিকানদের দুরারোহ পর্বতগাত্রের কাঠের প্রত্নতাত্ত্বিক তারিখ প্রদানের ক্ষেত্রে খুবই গুরুত্বপূর্ণ।
বৃক্ষচক্রীয় কালনিরূপণবিজ্ঞানীরা অনেক ধরনের সমস্যার সম্মুখীন হন। উদাহরণস্বরূপ, পিঁপড়ার কিছু প্রজাতি আছে যারা বৃক্ষে বসবাস করে এবং কাঠের মাঝে তাদের সুড়ঙ্গ তৈরী করে যা চক্রের গঠনকে ধ্বংস করে দেয়।
প্রয়োগ
যেসব অঞ্চলের জলবায়ু যুক্তিসংগত কারণে আন্দাজ করা যায়, বিভিন্ন বছরে সেখানকার বৃক্ষরাজি আবহাওয়া, বৃষ্টিপাত, তাপমাত্রা, মাটির পিএইচ, গাছের পুষ্টি, কার্বনডাইঅক্সাইডের ঘনত্ব, ইত্যাদির উপর নির্ভর করে নানান বৈশিষ্ট্যের বর্ষবলয়ের বিকাশ ঘটায়। এসব প্রকরণ অতীত জলবায়ুর ভিন্নতা অনুমান করতে বৃক্ষ-জলবায়ুবিজ্ঞানে (ডেনড্রোক্লাইমেটোলজি) ব্যবহার করা হয়।
একটি প্রাপ্ত কাঠের নমুনাতে বৃক্ষ চক্রের বৃদ্ধির ভিন্নতা থেকে কেবল বাৎসরিক মিলই নয়, এমনকি এর দ্বারা অবস্থানও মিলিয়ে ফেলা যায়, কারণ, এক মহাদেশ থেকে আরেক মহাদেশের জলবায়ু এক হয় না। এর ফলে বিভিন্ন জাহাজ ছাড়াও কাঠ থেকে তৈরী ক্ষুদ্র হস্তনির্মিত বস্তু যা অনেক দূর থেকে এসেছে, যেমন চিত্রকর্মের জন্য প্যানেল, সেসবের উৎস নির্ণয় করা সম্ভব।
প্যানেল চিত্রকর্মের উৎস ও তারিখ প্রদানের ক্ষেত্রে শিল্পকলার ইতিহাসবিদদের কাছে বৃক্ষচক্রীয় কালনিরূপণবিজ্ঞান গুরুত্বপূর্ণ হয়ে উঠেছে। অনেক প্রাচীন নেদারল্যান্ডের চিত্রকর্ম, হানসিয়াটিক লীগের বন্দর হয়ে ভিস্টুলা অঞ্চল থেকে জাহাজের মাধ্যমে আসা “বাল্টিক ওক” এর প্যানেলের উপর অঙ্কিত হয়েছে বলে প্রতিয়মান হয়েছে ।
কাঠ থেকে নির্মিত বিভিন্ন স্থাপনার তারিখ প্রদানের ক্ষেত্রে বৃক্ষচক্রীয় কালনিরূপণবিজ্ঞানের ব্যবহার হয় । এর একটি উদাহরণ হল মেসাচুসেটস এর ডেডামে অবস্থিত ফেয়ারব্যাংক হাউস । বাড়িটি প্রায় ১৬৪০ সালে নির্মিত হয়েছে বলে দাবী করা হত (এটি উত্তর আমেরিকার সবচাইতে পুরোনো কাঠের ফ্রেমের বাড়ি)। গ্রীষ্মের কড়িকাঠ থেকে নেয়া কাঠের নমুনা কোর থেকে প্রাপ্ত তথ্য সুনিশ্চিত করে যে, এই কাঠ ১৬৩৭-১৬৩৮ সালে কর্তনকৃত একটি গাছের। আরেকটি কড়িকাঠের অতিরিক্ত নমুনা ১৬৪১ সালের তারিখ উৎপন্ন করে যার মাধ্যমে নিশ্চিত হওয়া গেল যে বাড়িটি ১৬৩৮ সাল থেকে শুরু করে ১৬৪১ সালের কিছুকাল পরে পর্যন্ত নির্মাণ করা হয়, যেহেতু নতুন ইংল্যান্ডে ঐ সময়ে স্থাপনাতে ব্যবহারের পূর্বে কাঠকে পোক্ত বা সিজন করা হয়নি।
সুরেশ এরিয়াত
সুরেশ এরিয়াত (ই সুরেশ নামে খ্যাত) হলেন একজন ভারতীয় অ্যানিম্যাটর, পরিচালক এবং স্টুডিও একেক্সরাসের প্রতিষ্ঠাতা।    তাঁর ফ্যাটলাইন নামের চলচ্চিত্রটি অ্যানেসি ক্রিস্টাল পুরস্কার পায় এবং ফিশারওয়ম্যান এন্ড টুক-টুক ও টোকরি উভয়ই সেরা অ-পূর্ণদৈর্ঘ্য অ্যানিমেশন চলচ্চিত্র বিভাগে জাতীয় চলচ্চিত্র পুরস্কার লাভ করে।
তিনি অ্যানিমেশনের বিখ্যাত বাড়িতে কর্মজীবন শুরু করেছিলেন। তিনিই ভারতে প্রথম ব্যক্তি যিনি মাটি দিয়ে অ্যানিমেশন বিজ্ঞাপন চালু করেছিলেন। তিনি অ্যামারনের ব্যাটারির বিজ্ঞাপন, সঙ্গীত ভিডিও বিন্দু রে বিন্দু, চ্যানেল ভি এর সিম্পু সিরিজ, এমটিভি পোগা সিরিজ, জনি ব্রাভো গোস টু বলিউডে, লেভিস স্লিম বনাম স্লিম, গুগল তানজোর চিত্রকর্ম এবং আরও অনেক কিছু বানিয়েছেন।
ভৈরব দত্ত পান্ডে
ভৈরব দত্ত পান্ডে (১৭ মার্চ ১৯১৭ - ৪ এপ্রিল ২০০৯) ছিলেন ভারতীয় সিভিল সার্ভিসের সদস্য এবং ইন্দিরা গান্ধীর অধীনে ভারত সরকারের কেন্দ্রীয় মন্ত্রিপরিষদ সচিব। প্রায় চল্লিশ বছরেরও বেশি সময় একজন অসামরিক কর্মচারী এবং পরে রাজ্যপাল হিসেবে তিনি দেশের প্রশাসনে গুরুত্বপূর্ণ ভূমিকা পালন করেন। তিনি উত্তরাখণ্ড থেকে প্রথম ব্যক্তি যিনি পশ্চিমবঙ্গ (১৯৮১-১৯৮৩), এবং পরে পাঞ্জাবের (১৯৮৩-১৯৮৪) রাজ্যপাল নিযুক্ত হন। অল্প সময়ের জন্য চণ্ডীগড়ের প্রশাসক হিসেবেও দায়িত্ব পালন করেন।
প্রাথমিক জীবন
ভৈরব দত্ত পান্ডে ১৯১৭ সালের ১৭ মার্চ ভারতের উত্তরাখণ্ড রাজ্যের আলমোড়ায় জন্মগ্রহণ করেন। তাঁর বাবার নাম ছিল চন্দ্র দত্ত পান্ডে।
কর্মজীবন
ভৈরব দত্ত পান্ডে কুমায়ুন এবং গাড়ওয়াল বিভাগের প্রথম ব্যক্তি যিনি লন্ডনে ইন্ডিয়ান সিভিল সার্ভিস (আইসিএস) পরীক্ষায় উত্তীর্ণ হন। তিনি ১৯৩৯ সালের ব্যাচের ইম্পেরিয়াল সিভিল সার্ভিসের (আইসিএস) একজন সদস্য ছিলেন। সরকারী কর্মচারী হিসাবে তার ঊনত্রিশ বছরের কর্মজীবনে তিনি রাজ্য এবং কেন্দ্রীয় সরকারের অনেক গুরুত্বপূর্ণ অফিসের দায়িত্বভার কৃতিত্বের সঙ্গে পালন করেন। তিনি বিহারের অর্থ সচিব, উন্নয়ন কমিশনার এবং খাদ্য কমিশনার হিসেবেও দায়িত্ব পালন করেছেন। তৎকালীন বোম্বেতে তিনি এলআইসির চেয়ারম্যান ছিলেন। পরে তিনি ২ নভেম্বর ১৯৭২ থেকে ৩১ মার্চ ১৯৭৭ পর্যন্ত ভারত সরকারের ক্যাবিনেট সেক্রেটারির পদে ছিলেন। ইন্দিরা গান্ধীর আমলে জরুরি অবস্থার সময় ক্যাবিনেট সেক্রেটারি হিসেবে বিরাট কর্মভার সামলেছেন। মোরারজি দেশাই এবং জ্যোতি বসুর মতো নেতাদের সাথেও তার যোগাযোগ ছিল। ১৯৮১ সালের ১২ সেপ্টেম্বর থেকে ১৯৮৩ সলের ১০ অক্টোবর পর্যন্ত তিনি জ্যোতি বসুর মুখ্যমন্ত্রী থাকাকালীন পশ্চিমবঙ্গের রাজ্যপাল নিযুক্ত হন। পাঞ্জাবে রাষ্ট্রপতি শাসন জারি হলে তিনি রাজ্যের গভর্নর হিসেবে দায়িত্বভার কাঁধে তুলে নেন।
পারিবারিক জীবন
ভৈরব দত্ত বিমলা পান্ডেকে বিয়ে করেন। তাদের তিনটি সন্তান ছিল। বড় ছেলে অরবিন্দ পান্ডে একজন আইএএস। আর এক ছেলে হলেন পরিবেশবিদ ললিত পান্ডে এবং মেয়ে রত্না পান্ডে। তার শ্যালক বিনোদ চন্দ্র পান্ডে ছিলেন একজন প্রাক্তন রাজ্যপাল এবং কেন্দ্রীয় মন্ত্রিপরিষদ সচিব। অন্য শ্যালক গোবিন্দ চন্দ্র পান্ডে একজন পদ্মশ্রী এবং বিশিষ্ট পণ্ডিত ও ইতিহাসবিদ।
সম্মাননা এবং পুরস্কার
১৯৭২ সালে ভারত সরকার দ্বারা ভৈরব দত্ত পান্ডেকে ভারতীয় সমাজে তার অবদানের জন্য চতুর্থ সর্বোচ্চ অসামরিক সম্মান পদ্মশ্রী প্রদান করা হয়। জাতির প্রতি তার সেবার জন্য ২০০০ সালে রাষ্ট্রপতি কে.আর. নারায়ণন তাকে পদ্মবিভূষণ উপাধিতে ভূষিত করেন।
মৃত্যু
২০০৯ সালের ৪ এপ্রিল আলমোড়ায় তার জীবনাবসান হয়।
অনেক দিয়েছ নাথ
অনেক দিয়েছ নাথ হল একটি রবীন্দ্রসংগীত। এটি রবীন্দ্রনাথ ঠাকুরের গীতি-সংকলন গীতবিতান গ্রন্থের "পূজা" পর্যায়ের অন্তর্গত "বিবিধ" উপপর্যায়ভুক্ত ৪০৭ সংখ্যক গান। আশাবরী-ভৈরবী রাগ ও ত্রিতালে নিবদ্ধ এই গানটি রবীন্দ্রনাথ রচনা করেছিলেন ১৮৮৭ সালের ফেব্রুয়ারি মাসে। গানটি রবীন্দ্রনাথের গানের বহি গীতি-সংকলনেও অন্তর্ভুক্ত হয়েছিল (৩৩৫ সংখ্যক গান)। রবীন্দ্রনাথ গানটির ইংরেজি অনুবাদও করেছিলেন। গানটির ছত্রসংখ্যা ৯ এবং কলিসংখ্যা ১|২।
গ্রামোফোন কোম্পানি থেকে কানাইদাস শীল গানটি প্রথম রেকর্ড করেছিলেন (রেকর্ড লেবেল ৮-১২১৪৫/৮-১২১৪৪, বিডি ১২৪০, জোনো ১২১৪৫)। গ্রামাফোন কোম্পানি থেকে রবীন্দ্রনাথও গানটি রেকর্ড করেছিলেন (রেকর্ড লেবেল বিডি ১২৪০)। পরবর্তীকালে গানটি রেকর্ড করেন দ্বিজেন মুখোপাধ্যায় (রেকর্ড লেবেল এইচটিসিএস ০২বি ২৭১৪ স্টিরিও), গীতা সেন, রমা মণ্ডল, ভাস্বতী ঘোষ ও জ্যোৎস্না বন্দ্যোপাধ্যায়।
এছাড়াও গানটির স্বরলিপি প্রকাশিত হয়েছিল ব্রহ্মসংগীত স্বরলিপি-তে (১ মাঘ, ১৩১১ ব.)। পরবর্তীকালে স্বরবিতান গ্রন্থের চতুর্থ খণ্ডে এই গানের স্বরলিপি মুদ্রিত হয়।
আপ্পাসাহেব ধর্মাধিকারী
আপ্পাসাহেব ধর্মাধিকারী, (জন্ম: দত্তাত্রেয় নারায়ণ) ভারতের মহারাষ্ট্রের একজন ভারতীয় সামাজকর্মী। ডাঃ নানাসাহেব ধর্মধিকারীর পদক্ষেপ অনুসরণ করে, মহারাষ্ট্রে তিনি বৃক্ষরোপণ, রক্তদান শিবির, নিখরচায় মেডিকেল ক্যাম্প, চাকরি মেলা, পরিচ্ছন্নতা অভিযান, কুসংস্কার নির্মূলকরণ, মাদকাসক্তি নিরাময় কেন্দ্র ইত্যাদি কার্যক্রম পরিচালনায় সহায়ক ভূমিকা পালন করেছেন।
২০১৭ সালে, তিনি ভারতের চতুর্থ সর্বোচ্চ বেসামরিক সম্মান পদ্মশ্রী পুরস্কার পেয়েছিলেন।
ফকল্যান্ড দ্বীপপুঞ্জের ইতিহাস
ফকল্যাণ্ড দ্বীপপুঞ্জের ইতিহাস (Islas Malvinas) কমপক্ষে পাঁচশ বছরের প্রাচীন। অষ্টাদশ শতাব্দীতে এখানে সক্রিয় অনুসন্ধান এবং উপনিবেশিকরণ সাধিত হয়েছিল। ফকল্যান্ড দ্বীপপুঞ্জ বিতর্কিত বিষয় হয়ে দাঁড়ায় কারণ ফরাসী, ব্রিটিশ, স্পেনীয় এবং আর্জেন্টাইনরা বিভিন্ন দফায় এর উপর তাদের দাবী পেশ করে।
ইউরোপীয়রা যখন দ্বীপপুঞ্জটি আবিষ্কার করে তখন দ্বীপগুলি ছিল জনবসতিহীন। ফ্রান্স ১৭৬৪ সালে দ্বীপপুঞ্জে একটি উপনিবেশ স্থাপন করে। ১৭৬৫ সালে একজন ব্রিটিশ অধিনায়ক ব্রিটেনের পক্ষে দ্বীপপুঞ্জটি দাবি করে। ১৭৭০ সালের গোড়ার দিকে এক জন স্পেনীয় সেনাপতি বুয়েনস আইরেস থেকে এখানে পাঁচটি জাহাজ এবং ১,৪০০ সৈন্য নিয়ে এসে ব্রিটিশদের পোর্ট এগমন্ট ত্যাগ করতে বাধ্য করেছিলেন। দ্বীপপুঞ্জে ব্রিটেন এবং স্পেন পরস্পরের বিরুদ্ধে প্রায় যুদ্ধে লিপ্ত হয়ে পড়েছিল। কিন্তু ব্রিটিশ সরকার সিদ্ধান্ত নিয়েছিল যে ১৭৭৪ সালে সাগর পারে বিদেশে তাদের বহু জনবসতির উপস্থিতি প্রত্যাহার করে নেবে। পূর্ব ফকল্যাণ্ডের পুয়ের্তো সোলাদাদে স্পেনের একটি সেনানিবাস ছিল। উপদ্বীপযুদ্ধ -এ চাপের ফলে তারা মন্টেভিডিও থেকে ১৮১১ অবধি সেটি পরিচালনা করতে সরে আসতে বাধ্য হয়েছিল। ১৮৩৩ সালে ফকল্যাণ্ড দ্বীপপুঞ্জে ব্রিটিশরা ফিরে আসে। ১৯৮২ সালের ২ এপ্রিল আর্জেন্টিনা দ্বীপপুঞ্জটি আক্রমণ করে। ব্রিটিশরা একটি অভিযাত্রী সেনাদল পাঠিয়ে দিয়ে আর্জেন্টাইনদের আত্মসমর্পণ করতে বাধ্য করেছিল।
যোগাযোগ স্থাপন
১৮৮০ এর দশকে ফকল্যাণ্ড দ্বীপপুঞ্জ সংস্থা সেখানে প্রথম টেলিফোন লাইন স্থাপন করলেও ফকল্যাণ্ড দ্বীপপুঞ্জ সরকার তা গ্রহণ করেছিল বেশ ধীর গতিতে। ১৮৯৭ সাল পর্যন্ত কেপ পেমব্রোক বাতিঘর এবং পুলিশ এর মধ্যে একটি মাত্র টেলিফোন লাইন স্থাপন করা হয়েছিল। ১৯১১ সালে গুলিয়েলমো মার্কোনি একটি ওয়্যারলেস টেলিগ্রাফি স্টেশন স্থাপন করেন। এতে দ্বীপপুঞ্জের বিচ্ছিন্নতা ভেঙে দ্বীপবাসী মূলভূমি উরুগুয়েতে টেলিগ্রাম প্রেরণে সক্ষমতা লাভ করে।
ডারউইন এবং স্ট্যানলির মধ্যে জাহাজ কনসোর্ট অবতরণের খুঁটি সহ একটি (যোগাযোগ) লাইন টানা হয়েছিল। এর নির্মাণ শুরু হয়েছিল ১৯০৬ সালে এবং ১৯০৭ সালে শেষ হয়েছিল (দৈর্ঘ্য প্রায় )। এই দ্বীপপুঞ্জের বেশিরভাগ প্রধান বসতিগুলিতেও লাইন স্থাপন অব্যাহত ছিল। ১৯২৭ সাল পর্যন্ত তাদের রক্ষণাবেক্ষণের জন্য দায়বদ্ধ ছিল ফকল্যাণ্ড দ্বীপপুঞ্জের পুলিশ বিভাগ। ১৯৫০ সালে রেডিও টেলিফোন চালু হওয়ার আগে পর্যন্ত জনবসতিগুলির মধ্যে যোগাযোগ নির্ভর করত টেলিফোন নেটওয়ার্কের উপর। যদিও টেলিফোন নেটওয়ার্ক সেখানে ১৯৮২ সাল অবধি অব্যাহত ছিল। ফ্যালকল্যাণ্ড যুদ্ধের পরে প্রথমবারের জন্য সরাসরি ডায়ালিংয়ের সুবিধা প্রদানের জন্য যখন একটি আর্থ স্টেশন স্থাপন করা হয়েছিল তখন এখানে টেলিযোগাযোগের নাটকীয়ভাবে উন্নতি ঘটে। ১৯৯৭ সালে একটি ইন্টারনেট পরিষেবা চালু করা হয়েছিল এবং ২০০২ সালের মধ্যে ফকলল্যান্ডের প্রায় ৯০% বাড়িতে ইন্টারনেট ব্যবহার চালু ছিল।
অসমন্ড মেমোরিয়াল চার্চ
অসমন্ড মেমোরিয়াল চার্চ (পূর্বতন নাম ওয়েসলিয়ান মেথডিস্ট চার্চ) হল ভারতের পশ্চিমবঙ্গ রাজ্যের রাজধানী কলকাতা শহরে ৫৬, সুরেন্দ্রনাথ বন্দ্যোপাধ্যায় রোড, তালতলা ঠিকানায় অবস্থিত একটি গির্জা। ১৮৬৮ সালে ওয়াল্টার অসমন্ড নামে এক মেথডিস্ট মিনিস্টার এই গির্জাটি স্থাপন করেছিলেন।
ইতিহাস
১৮৬৪ সালে মেথডিস্ট মিনিস্টার ওয়াল্টার অসমন্ড কলকাতায় এসেছিলেন। তিনি ছিলেন একজন ধর্মপ্রচারক ইভানজেলিস্ট ও সমাজকর্মী। তার উদ্দেশ্য ছিল শহরের দরিদ্র ও পীড়িত মানুষের সেবা করা। ১৮৬৮ সালে তিনি এই গির্জাটি স্থাপন করেন। সেই সময় গির্জাটির নাম ছিল ওয়েসলিয়ান মেথডিস্ট চার্চ। পরে গির্জার নাম বদলে প্রতিষ্ঠাতার নামে এই গির্জার নামকরণ করা হয় অসমন্ড মেমোরিয়াল চার্চ। ওয়াল্টার অসমন্ড ৩০ বছর কলকাতায় দরিদ্র মানুষের সেবা করেছিলেন।
সমাবেশ
এই গির্জার চারটি সমাবেশ রয়েছে – তালতলায় বাঙালি সমাবেশ, কামারডাঙা চ্যাপেল ও বন্ডেল রোডে বালিগঞ্জ চার্চ এবং তালতলায় সাঁওতালি সমাবেশ।
সুম-পা-লো-ত্সা-বা-দার-মা-য়োন-তান
সংক্ষিপ্ত জীবনী
সুম-পা-লো-ত্সা-বা-দার-মা-য়োন-তান ইয়ার্লুং নদীত দক্ষিণ তীরে অবস্থিত রোং নামক স্থানে জন্মগ্রহণ করেন। তিনি নেপাল যাত্রা করে জয়সেন নামক এক পন্ডিতের সাথে ডাকার্ণব তন্ত্র সরহ পার টীকাভাষ্যগুলি অনুবাদ করেন। তিনি সা-স্ক্যা ধর্মসম্প্রদায়ের পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শানের শিক্ষক ছিলেন। র্গুদ-স্দে-কুন-ব্তুস গ্রন্থানুসারে তিনি গ্রাগ্স-পা-র্গ্যাল-ম্ত্শানকে ডাকার্ণব তন্ত্র সম্বন্ধে শিক্ষাদান করেন।
ঝিনাইদহ জেলার শিক্ষা প্রতিষ্ঠানের তালিকা
বাংলাদেশের ঝিনাইদহ জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (উচ্চ মাধ্যমিক বা সমমান থেকে সর্বোচ্চ পর্যায়)
২০১৮ ফিফা বিশ্বকাপের খেলাসমূহের তালিকা
২০১৮ ফিফা বিশ্বকাপ একটি বৈশ্বিক ফুটবল প্রতিযোগিতা যা ২০১৮ সালের ১৪ই জুন হতে ১৫ই জুলাই পর্যন্ত রাশিয়ায় অনুষ্ঠিত হবে। ৩২টি দেশের জাতীয় দল এই প্রতিযোগিতায় ৮টি গ্রুপে বিভক্ত হয়ে খেলছে। গ্রুপ পর্বে মোট ৪৮টি খেলা অনুষ্ঠিত হবে এবং প্রতি গ্রুপ বিজয়ী ও রানার আপ দল ১৬ দলের পর্বে অংশগ্রহণ করবে। এরপরে ক্রমান্বয়ে ৪টি কোয়ার্টার ফাইনাল, ২টি সেমিফাইনাল এবং সর্বশেষে রাশিয়ার রাজধানী মস্কো শহরের লুঝনিকি স্টেডিয়ামে ফাইনালের মাধ্যমে এই প্রতিযোগিতার বিজয়ী নির্ধারণ করা হবে।
নিচের তালিকাভুক্ত খেলাগুলো রাশিয়ার দাপ্তরিক সময় অনুযায়ী উল্লেখ করা রয়েছে (ইউটিসি−৩)।
ভৈরবপাশা ইউনিয়ন
ভৈরবপাশা বাংলাদেশের ঝালকাঠি জেলার অন্তর্গত নলছিটি উপজেলার একটি ইউনিয়ন।
আয়তন
ভৈরবপাশা ইউনিয়নের আয়তন ৪,১৬৭ একর।
প্রশাসনিক কাঠামো
ভৈরবপাশা ইউনিয়ন নলছিটি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম নলছিটি থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী ভৈরবপাশা ইউনিয়নের মোট জনসংখ্যা ১৬,০০৮ জন। এর মধ্যে পুরুষ ৭,৮২৮ জন এবং মহিলা ৮,১৮০ জন। মোট পরিবার ৩,৪৫৫টি।
শিক্ষা
২০১১ সালের আদমশুমারি অনুযায়ী ভৈরবপাশা ইউনিয়নের সাক্ষরতার হার ৬৯.৭%।
বোনাজ
বোনাজ (ବୋନାଜ) একটি ওড়িয়ার প্রবাসী সম্প্রদায় যারা বাংলাদেশের শ্রীমঙ্গলে এবং ভারতের ত্রিপুরায় বসবাস করে।
উনিশ শতকে ব্রিটিশরা তাদের ওড়িশা থেকে নিয়ে এসেছিল সিলেট অঞ্চলে চা বাগানের শ্রমিক হিসাবে কাজ করানোর জন্য। তারা হিন্দু হলেও সাংস্কৃতিক, ভাষাগত, ভৌগোলিক এবং ঐতিহাসিক কারণে তাদের বাংলাদেশী পরিচয় ছাড়াও একটি পৃথক পরিচয় বজায় রাখে। অনেকেই বাংলা ভাষা আয়ত্ত্ব করেছে; যদিও এই সম্প্রদায়ের মাত্র ১০% এ ভাষাতে শিক্ষিত। তারা ফাগওয়াহ এবং দুর্গাপূজা উদ্‌যাপন করে থাকে এবং তাদের কিছু গীতিকা ও লোককাহিনীকে সাংস্কৃতিক উত্সবে সম্পাদনের মাধ্যমে মৌখিকভাবে টিকিয়ে রাখতে সক্ষম হয়েছে। তাদের বেহেরা নামে পরিচিত একজন নেতা নেতৃত্ব দেন এবং তারা আটটি গোষ্ঠীতে বিভক্ত: নাগ, খন্দ, তনিদিয়া, দুধুশা, রক্ত কুশিলা, সূর্যবংশ, বাঘবংশ ও মহানন্দিয়া। ত্রিপুরায় বসবাসকারী সংখ্যালঘুদের কয়েকজনকে জোশুয়া প্রকল্পের মাধ্যমে জোর করে খ্রিস্টবাদ চাপিয়ে দেয়া হয়েছে।
ফের্ডিনান্ড গেয়র্গ ভাল্ডমুলার
ফের্ডিনান্ড গেয়র্গ ভাল্ডমুলার (জার্মান ) (১৭৯৩ সালের ১৫ জানুয়ারী ভিয়েনা শহরে জন্মগ্রহণ করেন এবং ১৮৬৫ সালের ২৩শে আগস্ট অস্ট্রিয়ার হিন্টারব্রুল (Hinterbrühl) শহরে মৃত্যুবরণ করেন) অস্ট্রিয়ার চিত্রশিল্পী এবং লেখক। ভাল্ডমুলার বিডারমাইয়ারের সময়ে অন্যতম গুরুত্বপূর্ণ প্রথিতযশা চিত্রকর ছিলেন।
কর্মজীবন
১৮০৭ সালে ভাল্ডমুলার ভিয়েনা চারুকলা অ্যাকাডেমিতে যোগদান করেন। তিনি ব্রাতিসলাভাতে বাস করতেন। ১৮১১ সালে তিনি ক্রোয়েশিয়ার কাউন্ট গুইলাইয়ের শিশুদের জন্য আঁকার শিক্ষক হিসেবে কর্মরত ছিলেন। পরে তিনি ভিয়েনা অ্যাকাডেমিতে ফিরে আসেন এবং প্রতিকৃতি অঙ্কন শুরু করেন। ১৮১৪ সালে তিনি সংগীতশিল্পী কাথারিনা ওয়েডনারকে বিবাহ করেন। এরপরে তার সাথে সেট নকশাকারক হিসেবে একটি সফরে যান। ১৮১৭ সালে তিনি ভিয়েনাতে ফিরে আসেন। এবং পুরাতন চিত্রশিল্পীদের চিত্র, প্রতিকৃতি, জীবন-যাপনের উপর নির্মিত চিত্র অনুকরণে সময় ব্যয় করতে থাকেন। ১৮২৩ সালে তিনি লুডভিগ ফান বেটহোফেনের একটি প্রতিকৃতি তৈরী করেন। ভাল্ডমুলার পরবর্তীতে প্রকৃতির উপর আকৃষ্ট হয়ে পরেন এবং প্রকৃতিনির্মিত চিত্র (প্রাকৃতিক দৃশ্যাবলি) অঙ্কন শুরু করেন। তার চিত্রগুলোর মধ্যে এটাই ফুটে উঠত যে প্রকৃতি-নির্মিত চিত্র অঙ্কনের জন্য প্রকৃতিকে গভীরভাবে জানা দরকার। এগুলো তার উল্লেখযোগ্য কাজ ছিল, যেখানে তার রং ব্যবহারের চিন্তা এবং প্রকৃতির উপর জ্ঞান তাকে একজন বিশেষজ্ঞের সমপর্যায়ের দক্ষতায় নিয়ে গিয়েছিল।
বিয়েদারমেইয়ার যুগে ফের্ডিনান্ড গেয়র্গ ভাল্ডমুলার অন্যতম বিখ্যাত অস্ট্রীয় চিত্রকর ছিলেন। মানুষের চেহারা কেমন তা পুঙ্ক্ষানুপুঙ্ক্ষভাবে ফুটিয়ে তুলা, প্রাকৃতিক দৃশ্য দূরে বা কাছ থেকে দেখলে কেমন হবে তা নিখুঁতভাবে দেখানো, কাপড়ের বিন্যাসকে অসাধারণভাবে বর্ণনা করা অথবা সাধারণ জনজীবনকে অঙ্কন - এসবকিছুতে তার জুড়ি মেলা ভার ছিল, তার সমগ্র কাজ পরবর্তী চিত্রশিল্পী প্রজন্মকে গভীরভাবে প্রভাবিত করেছিল। প্রাকৃতিক কাজের উপদেষ্টা হিসেবে এবং শিক্ষায়তনিক চিত্রের সমালোচক হিসেবে ভাল্ডমুলার তার সময়ের একজন অগ্রপুরুষ ছিলেন।
ভাল্ডমুলার ১৮৬৫ সালের ২৩ আগস্ট অস্ট্রিয়ার হিন্টারব্রুল শহরে মৃত্যুবরণ করেন।
টর্নেডো
টর্নেডো হল মেঘ (সাধারণত কিউমুলোনিম্বাস, ক্ষেত্রবিশেষে কিউমুলাস) ও পৃথিবীপৃষ্ঠের সাথে সংযুক্ত বায়ুস্তম্ভের আকারে সৃষ্ট প্রচণ্ড বেগে ঘূর্ণায়মান ঝড়। টর্নেডোর আকৃতি বিভিন্ন ধরনের হতে পারে, তবে বেশির ভাগ ক্ষেত্রেই এটি দৃশ্যমান ঘনীভূত ফানেল আকৃতির হয়, যার চিকন অংশটি ভূপৃষ্ঠকে স্পর্শ করে এবং এটি প্রায়শই বজ্রমেঘ দ্বারা ঘিরে থাকে।
অধিকাংশ টর্নেডোতে বাতাসের গতিবেগ থাকে ঘণ্টায় ১৩০ মাইলের (ঘণ্টায় ১৭৭ কিমি) কাছাকাছি, ব্যাপ্তি প্রায় ২৫০ ফুট (৭৫ মিটার) এবং দ্রুত নিঃশেষ হবার আগে এটি কয়েক মাইল বা কিলোমিটার পথ পাড়ি দিতে পারে। কিছু টর্নেডো আরো বেশি শক্তিসম্পন্ন হতে দেখা যায়; এগুলোর বাতাসের গতিবেগ থাকে ঘন্টায় ৩০০ মাইল বা ৪৮০ কিমি-এর বেশি, ব্যাপ্তিতে প্রায় এক মাইল বা ১.৬ কিমি-এরও অধিক এবং ভূমির উপর দিয়ে প্রায় ১০০ কিমি-এরও অধিক দূরত্ব এগুলো অতিক্রম করতে পারে।
এন্টার্কটিকা মহাদেশ ছাড়া প্রায় সর্বত্রই টর্নেডো দেখা গেলেও সবচেয়ে বেশি টর্নেডো সংঘটিত হয় যুক্তরাষ্ট্রে। এছাড়া দক্ষিণ কানাডা, দক্ষিণ এশিয়া (বিশেষ করে বাংলাদেশ এবং পূর্ব ভারত), দক্ষিণ আমেরিকার পূর্বমধ্যাংশ, আফ্রিকার দক্ষিণাংশ, উত্তরপশ্চিম এবং দক্ষিণপূর্ব ইউরোপ, ইটালি, পশ্চিম এবং দক্ষিণপূর্ব অস্ট্রেলিয়া এবং নিউজিল্যান্ডে টর্নেডো হতে দেখা যায়।
পরিভাষা
thumb|250px|right|[[টেক্সাস-এর সিমুর এলাকায় একটি টর্নেডোর ছবি]]
টর্নেডো
আবহাওয়াবিজ্ঞানের শব্দকোষ অনুযায়ী, টর্নেডো হল প্রচণ্ডবেগে ঘূর্ণনরত একটি বায়ুস্তম্ভ, যা ভূপৃষ্ঠের সংস্পর্শে একটি কিউমুলিফর্ম মেঘ থেকে ঝুলন্ত বা এর নিচে থাকে এবং প্রায়শই (কিন্তু সবসময় নয়) একটি ফানেলাকৃতির মেঘ হিসেবে দৃশ্যমান হয়।
ঘনীভূত ফানেল
একটি টর্নেডো যে সর্বদাই দৃশ্যমান হতে হবে এমন নয়, তবে প্রচণ্ড বাতাসের বেগের ফলে সৃষ্ট তীব্র নিম্নচাপ (দেখুন বার্নৌলির নীতি) এবং তড়িত ঘূর্ণনের ফলে বাতাস ঘনীভূত হয়ে এটি দৃশ্যমান ঘনীভূত ফানেলে পরিণত হয়। টর্নেডো হল এই বাতাসের ঘূর্ণি; ঘনীভূত মেঘটি নয়।
টর্নেডো পরিবার
অনেক সময় দেখা যায় একটিমাত্র টর্নেডো থেকে অনেকগুলো টর্নেডো এবং মেসোসাইক্লোনের সৃষ্টি হয়। যখন একটি পৃথক মেসোসাইক্লোন থেকে একটি পৃথক টর্নেডোর সৃষ্টি হয় তখন এই প্রক্রিয়াকে সাইক্লিক টর্নেডোজেনেসিস বলে। একই টর্নেডো থেকে সৃষ্ট টর্নেডোসমূহকে বলা হয় টর্নেডো পরিবার। কখনো কখনো পৃথক একটি মেসোসাইক্লোন থেকে অনেক টর্নেডো একসাথে সৃষ্টি হয় এবং ক্ষেত্রবিশেষে দেখা যায় পুরনো টর্নেডো নতুন সৃষ্ট হওয়া টর্নেডোর সাথে একীভূত হয়ে যায়।
টর্নেডো মড়ক
কখনো কখনো দেখা যায় যে, একটি বৃহদাকৃতির ঝড় থেকে অনেকগুলো টর্নেডো সৃষ্টি হয়। যদি কোন রকম বিরতি ছাড়া এরকম একের পর এক টর্নেডো সৃষ্টি হয়, তবে একে টর্নেডো মড়ক বলে, যদিও এর বিভিন্ন সংজ্ঞা রয়েছে। যদি একই এলাকায় কয়েকদিন ধরে এই টর্নেডো মড়ক চলে, তবে একে ধারাবাহিক টর্নেডো মড়ক বলে, যাকে অনেক সময় বর্ধিত টর্নেডো মড়কও বলা হয়।
শব্দের উৎপত্তি
"টর্নেডো" শব্দটি বাংলা ভাষায় এসেছে ইংরেজি ভাষার tornado শব্দের মাধ্যমে। এই শব্দটা এসেছে স্পেনীয় অপভ্রংশ ত্রোনাদা থেকে, যার অর্থ "বজ্রসম্পন্ন ঝড়"। এই শব্দটি মূলতঃ লাতিন শব্দ তোনারে (অর্থাৎ "বজ্রপাত") থেকে এসেছে। ধারণা করা হয়, এই দু'টি শব্দের সমন্বয়েই টর্নেডো শব্দের উৎপত্তি হয়েছে। তবে হয়ত কোন লোককাহিনী থেকেও এর ব্যুৎপত্তি হতে পারে। টর্নেডো সাধারণভাবে টুইস্টার নামেও পরিচিত।
প্রকার
thumb|250px|right|২ এপ্রিল, ১৯৫৭ সালে [[ডালাস,টেক্সাসে সংঘটিত টর্নেডো মড়কের একটি বহু ঘূর্ণি টর্নেডো]]
বহু ঘূর্ণি টর্নেডো
বহু ঘূর্ণি টর্নেডো হল এক প্রকার টর্নেডো যাতে দুই বা ততোধিক ঘূর্ণন বায়ুস্তম্ভ একটি নির্দিষ্ট কেন্দ্রের চারপাশে ঘুরতে থাকে। এরকম বহু ঘূর্ণি যে কোন প্রবাহেই সম্ভব হতে পারে, কিন্তু তীব্রতাসম্পন্ন টর্নেডোগুলোতেই সাধারণত বেশি দেখা যায়।
উপটর্নেডো
উপটর্নেডো বা স্যাটেলাইট টর্নেডো হল দুর্বল টর্নেডো যা একটি বড় ও শক্তিশালী টর্নেডোর নিকটবর্তী এলাকায় একই মেসোসাইক্লোনে সৃষ্টি হয়। বড় টর্নেডোটিকে ঘিরে এটি আবর্তিত হতে পারে (তাই এই নামকরণ) এবং দুটো মিলে একটি বৃহৎ বহু ঘূর্ণি টর্নেডো হিসেবে দেখা যায়, যদিও উপ-টর্নেডো এবং মূল টর্নেডোর ফানেলদ্বয় ভিন্ন ভিন্ন এবং উপটর্নেডোর ফানেলটি মূল টর্নেডোর ফানেলের চেয়ে অনেক ছোট হয়। thumb|250px|right|[[ফ্লোরিডার ফ্লোরিডা কিইস-এর কাছে একটি ওয়াটারস্পাউট]]
জলস্তম্ভ
যুক্তরাষ্ট্রের জাতীয় আবহাওয়া সংস্থার (National Weather Service) মতে পানির উপর সৃষ্ট টর্নেডোকেই জলস্তম্ভ বলে। তবে গবেষকরা ভাল আবহাওয়ায় সৃষ্ট জলস্তম্ভ এবং টর্নেডোজনিত কারণে সৃষ্ট জলস্তম্ভের মধ্যে পার্থক্য করেন। thumb|250px|right|২২ শে মে, ২০০৪ সালে নর্থ প্ল্যাট, নেব্রাস্কার কাছে একটি ল্যান্ডস্পাউট
ভূমিস্তম্ভ
মেসোসাইক্লোনের সাথে সংশ্লিষ্ট নয় এমন টর্নেডোকে সাধারণত ভূমিস্তম্ভ বা ল্যান্ডস্পাউট বলা হয়। এটাকে ভূমির উপর "ভাল আবহাওয়ায় সৃষ্ট জলস্তম্ভের" সাথে তুলনা করা যায়। জলস্তম্ভ এবং ভূমিস্তম্ভগুলো সাধারণত একই বৈশিষ্ট্যসম্পন্ন- দুর্বল, ক্ষণস্থায়ী এবং ছোট ঘনীভূত ফানেল সম্পন্ন যেটা অনেক সময় ভূমি পর্যন্ত পৌঁছে না। যদিও এগুলো সাধারণ টর্নেডোর চাইতে অনেক দুর্বল, তবুও এগুলো শক্তিশালী বায়ুপ্রবাহ সৃষ্টি করে এবং প্রভুত ক্ষতিসাধন করতে সক্ষম।
দমকা টর্নেডো
দমকা টর্নেডো হল দমকা বাতাস সংবলিত ছোট, উলম্ব ঘূর্ণি। যেহেতু এগুলো মেঘের সাথে যুক্ত থাকে না, তাই এদের আসলে টর্নেডো বলা যায় কি না এ নিয়ে বিতর্ক রয়েছে। বজ্রসম্পন্ন ঝড়ের বর্হিপ্রবাহ থেকে দ্রুত গতির ঠান্ডা ও শুষ্ক বায়ু ঝড়ের বর্হিসীমানার অবস্থিত স্থির, উষ্ণ ও আর্দ্র বায়ুর মধ্য দিয়ে প্রবাহিত হলে যে "ঘূর্ণন" প্রভাব সৃষ্টি হয় তার কারণে এগুলো সৃষ্টি হয়। যদি নিম্নস্তরে বায়ুর গতি ও দিক পরিবর্তন খুব দ্রুত হয়, তবে আনুভূমিক (অথবা কোণাকুণি) ভাবে ঘূর্ণন হতে পারে যা ভূমি স্পর্শ করে। এর ফলে দমকা টর্নেডো সৃষ্টি হয়। এগুলো সাধারণত সরল-রৈখিক ঝড়ো বাতাসের ফলে ক্ষতিগ্রস্ত কোন এলাকার ক্ষুদ্র অংশে ঘূর্ণন বায়ু দ্বারা মারাত্মক ক্ষতি করে। যেহেতু এগুলো কোরিওলিস শক্তি তথা মেসোসাইক্লোনের সাথে সংশ্লিষ্ট নয়, তাই এর ঘূর্ণন সাইক্লোনিক বা এন্টি-সাইক্লোনিক যে কোন কিছুই হতে পারে। thumb|right|250px|[[সাউথ ক্যারোলিনা|সাউথ ক্যারোলিনার জনসনভিলে সৃষ্ট একটি ডাস্ট ডেভিল]]
ঘূর্ণন ধূলিঝড়
ধূলিঝড় যখন টর্নেডোর মত স্তম্ভাকারে ঘুরতে থাকে তখন একে ঘূর্ণন ধূলিঝড় বলে যা ডাস্ট ডেভিল নামে ব্যাপক পরিচিত। এগুলো এমন কি খুব দুর্বল টর্নেডোর চাইতেও অধিক দুর্বল হয় এবং পরিষ্কার আকাশে সৃষ্টি হয়। গরমের দিনে ভূমির নিকটবর্তী বায়ু হালকা হয়ে উপরে ঊঠতে থাকলে এটা সৃষ্টি হয়। যদি নিম্নস্তরের বায়ুর গতি ও দিক দ্রুত পরিবর্তিত হয়, তবে এই উষ্ণ ও উর্দ্ধমুখী বায়ুস্তম্ভ একটি ক্ষুদ্র ঘূর্ণির সৃষ্টি করতে পারে যা ভূপৃষ্ঠ থেকে দৃষ্টিগোচর হয়। এগুলো টর্নেডো পর্যায়ভুক্ত নয়, কারণ এগুলো ভাল আবহাওয়ায় সৃষ্টি হয় এবং কোন মেঘের সাথে সংশ্লিষ্ট থাকে না। তবে কখনো কখনো শুষ্ক এলাকায় এগুলো মারাত্মক ক্ষতিসাধন করতে পারে।
তুষার জলস্তম্ভ
তুষার জলস্তম্ভ স্নো-ডেভিল বা স্নোস্পাউট নামেও পরিচিত। এটি আবহাওয়ার একটি দুর্লভ নৈসর্গিক ঘটনা যেখানে তুষার ঝড়ের সময় টর্নেডো সদৃশ ঘূর্ণন বা জলস্তম্ভের আকারে ঘূর্ণনের সৃষ্টি হয়।
শীতল বায়ু ঘূর্ণি
শীতল বায়ু ঘূর্ণি হলো ক্ষুদ্র ফানেলাকৃতির মেঘ যা কিউমুলিফর্ম মেঘের নীচ বা পাশ থেকে সৃষ্টি হয়। এগুলো ভূমি সমতলে কদাচিৎ বাতাস উৎপন্ন করে। যেহেতু এগুলো দুর্লভ, ক্ষণস্থায়ী এবং সহজে শনাক্ত করা যায় না (এগুলোর ক্ষুদ্রাকৃতি ও অঘূর্ণনশীল প্রকৃতির জন্য), তাই এদের গঠন-প্রক্রিয়া সম্পর্কে বেশি কিছু এখনো জানা যায় নি।
আকৃতি
অধিকাংশ টর্নেডো দেখতে একটি সরু ফানেলের মত হয়, ভূপৃষ্ঠের কাছাকাছি ক্ষুদ্র বজ্রমেঘ দ্বারা কয়েকশ গজ (কয়েকশ মিটার) বিস্তৃত থাকে। তবে টর্নেডো বিভিন্ন আকার এবং আকৃতির হতে পারে।
ক্ষুদ্র ও তুলনামূলকভাবে দুর্বল ভূমিস্তম্ভগুলোকে শুধুমাত্র একটি ছোট ধুলার ঘূর্নি হিসেবে ভূপৃষ্ঠে দেখা যায়। যদিও ঘনীভূত ফানেল অনেক সময় ভূমি পর্যন্ত বিস্তৃত নাও থাকতে পারে, তবু যদি বাতাসের গতিবেগ ঘণ্টায় ৪০ মাইলের (বা ঘণ্টায় ৬৪ কিমি) বেশি হয়, তবে এ ঘূর্ণন টর্নেডো হিসেবে বিবেচিত হয়। বৃহৎ একক-ঘূর্ণি টর্নেডোগুলো দেখতে অনেকটা ভূপৃষ্ঠে পোঁতা কীলকের মত দেখায়। এজন্য এগুলোকে কীলক টর্নেডো বলে। এই কীলকাকৃতির টর্নেডোগুলো এতই বিস্তৃত হয় যে শুধু ঘন কালো মেঘের স্তুপই দেখা যায়। এগুলো বিস্তারে ভূপৃষ্ঠ থেকে মেঘের দূরত্বের চাইতেও বেশি বিস্তৃত হয়। এজন্য অভিজ্ঞ আবহাওয়াবিদরাও অনেক সময় দূর থেকে দেখে নিচু আকাশে ভাসন্ত মেঘ এবং কীলকাকার টর্নেডোর মধ্যে পার্থক্য করতে হিমশিম খেয়ে যান।
এসব আকৃতি ছাড়াও বৃষ্টি এবং ধূলার কারণে অনেক সময় টর্নেডোর আকৃতি বোঝা যায় না। এই টর্নেডোগুলো খুবই বিপদজনক, কারণ অভিজ্ঞ আবহাওয়াবিদরাও অনেক সময় এদের শনাক্ত করতে পারেন না।
বিস্তার
যুক্তরাষ্ট্রে একটি সাধারণ টর্নেডো প্রায় ৫০০ ফুট (১৫০ মিটার) বিস্তৃত হয় এবং ভূমিতে প্রায় ৫ মাইলের (৮ কিমি)মত দূরত্ব অতিক্রম করে, যদিও বিভিন্ন ধরনের টর্নেডো বিভিন্ন আকৃতির হয়, এমনকি কিছু টর্নেডোর বিস্তার কয়েক ফুট মাত্র হতে পারে। একটি টর্নেডোর কথা একবার জানা গিয়েছিল, যার ধ্বংস-পথ ছিল মাত্র ৭ ফুট (২ মি)। অন্যদিকে কীলকাকার ধরনের টর্নেডোগুলোর ধ্বংস-পথ এক মাইল (১.৬ কিমি) বা তারও বেশি হতে পারে। নেব্রাস্কার হলাম নামক ছোট্ট গ্রামে ২২শে মে, ২০০৪ সালে যে টর্নেডো হয় তা এক পর্যায়ে ভূমিতে ২.৫ মাইল (৪ কিমি) বিস্তৃত ছিল।
বাহ্যিক রূপ
thumb|250px|left|[[মে ৩০, ১৯৭৬-এ একই সময়ে দু'জন ফটোগ্রাফারের তোলা ওকলাহোমা এলাকার টর্নেডোর ছবি। উপরের ছবিতে, টর্নেডোটি সম্মুখ দিক থেকে আলো পাচ্ছে (front-lit), সূর্যের অবস্থান পূর্বদিকে মুখ করে রাখা ক্যামেরার পেছনে, ফলে ফানেলটি প্রায় সাদা রঙ্গের দেখাচ্ছে। নিচের ছবিতে, ক্যামেরার অবস্থান আগের অবস্থানের বিপরীতে, টর্নেডোটি পিছন দিক থেকে আলো পাচ্ছে (back-lit), সূর্য এখানে মেঘের পেছনে রয়েছে। ]]
টর্নেডোর বাহ্যিক রূপের জন্য আলোর একটি গুরুত্বপূর্ণ ভূমিকা রয়েছে। টর্নেডো দেখার সময় যদি সূর্য এর পেছনে থাকে (ব্যাক-লিট), তবে টর্নেডো কালো দেখায়। অপরদিকে, সূর্য যদি দর্শকের পেছনে থাকে, একই টর্নেডো ধূসর বা উজ্জ্বল সাদা দেখায়। সূর্যাস্তের সময় যেসব টর্নেডো হয়, সেগুলি আলোর কারণে হলুদ, কমলা, গোলাপী ইত্যাদি বিভিন্ন বর্ণের হতে পারে।
মূল ঝড়ের বাতাস থেকে উৎসারিত ধূলা-বালি, ভারী বৃষ্টি ও শিলা, এবং রাতের অন্ধকার সব উপাদানই টর্নেডোর দৃষ্টিগ্রাহ্যতা সীমিত করতে পারে। এসব পরিবেশে সৃষ্ট টর্নেডোগুলো খুবই বিপদজনক, কারণ এসব ক্ষেত্রে তখন শুধুমাত্র রেডার অবজারভেশন, অথবা অগ্রগামী টর্নেডোর শব্দ থেকেই আসন্ন বিপদ সম্পর্কে আভাস পাওয়া যায়। সৌভাগ্যক্রমে অধিকাংশ বড় টর্নেডোই ঝড়ের বৃষ্টি-মুক্ত অংশে বা ঝড়ের যে অংশে বায়ু ঊর্ধ্বগামী, যেখানে বৃষ্টি হয় না বা খুব কম হয় সে অংশে সৃষ্টি হয়। এছাড়া, অধিকাংশ টর্নেডো বিকালের দিকে সৃষ্টি হয়, যখন সূর্যের উজ্জ্বল আলো গভীর মেঘমালাকেও ভেদ করতে পারে। অন্যদিকে, রাতের টর্নেডোগুলো বজ্রপাত দ্বারা প্রায়শই আলোকিত হয়।
ডপলার মোবাইল রেডার থেকে প্রাপ্ত ছবি এবং প্রত্যক্ষদর্শীর বিবরণ অনুযায়ী যথেষ্ট সাক্ষ্যপ্রমাণ আছে যে অধিকাংশ টর্নেডোর ঘূর্ণিঝড় কেন্দ্রের ন্যায় তীব্র নিম্নচাপযুক্ত একটি শান্ত ও স্বচ্চ্ব কেন্দ্র থাকে। এ এলাকাটি স্বছ্ব (সম্ভবত ধূলা-বালিতে পূর্ণ), তুলনামূলকভাবে দুর্বল বাতাস থাকে এবং খুব অন্ধকারাচ্ছন্ন হয়, কারণ টর্নেডোর বাইরের অংশে ঘিরে থাকা ধূলাবালি ভেতরে আলো ঢুকতে বাধা দেয়। যারা টর্নেডোর অভ্যন্তরভাগ দেখেছে, তারা আলোর উৎস হিসেবে বজ্রপাতের কথা উল্লেখ করেছে।
ঘূর্ণন
আনুমানিক ১% টর্নেডো প্রতিঘূর্ণিঝড় দিকে ঘূর্ণন করে। সাধারণত, শুধু জলস্তম্ভ এবং দমকা টর্নেডো প্রতিঘূর্ণিঝড় দিকে ঘূর্ণন করে, এবং এছাড়া সাধারণত সেই সব টর্নেডো, যেগুলোর সৃষ্টি হয় সাইক্লোনিক সুপারসেলের মধ্যস্থ নিম্নগামী RFD-এর প্রতিঘূর্ণিঝড় অংশে। তবে দুর্লভ কিছু ক্ষেত্রে প্রতিঘূর্ণিঝড় টর্নেডোগুলো সৃষ্টি হয় প্রতিঘূর্ণিঝড় দিকে ঘূর্ণনরত সুপারসেলের মেসোএন্টিসাইক্লোন থেকে, যেমন একইভাবে ঘূর্ণিঝড়ের দিকে ঘূর্ণনরত টর্নেডোগুলোর সৃষ্টি হয়, অথবা সহ-টর্নেডো হিসেবে হয় উপটর্নেডো বা সুপারসেলের মধ্যস্থ প্রতিঘূর্ণিঝড় ঘূর্ণির সাথে যুক্ত হয়ে।
জীবন-চক্র
thumb|250px|right|উপরের ছবিগুলোতে টর্নেডো সৃষ্টি হবার ক্রম দেখানো হচ্ছে। প্রথমে, ঘূর্ণনশীল মেঘদল নিম্নগামী হয়। এই নিম্নগামী মেঘমালা ক্রমশ একটি ফানেলে পরিণত হয়, যা আরো নিচে নামতে থাকে সেইসাথে এর মধ্যস্থ বাতাস নিকটবর্তী ভূপৃষ্ঠ থেকে ধূলাবালি, বর্জ্য ইত্যাদি উড়িয়ে নেয়। সবশেষে দৃশ্যমান ফানেল ভূমি স্পর্শ করে,এবং টর্নেডো প্রচুর ক্ষতিসাধন করতে আরম্ভ করে। এই টর্নেডোর ছবিগুলো [[টেক্সাস|টেক্সাসের ডিমিট নামক এলাকা থেকে তোলা এবং ইতিহাসের ভয়ংকর টর্নেডোগুলোর মধ্যে অন্যতম একটি চাক্ষুস উদাহরণ।]]
সুপারসেল সম্পৃক্ততা
টর্নেডো প্রায়শই সুপারসেল নামক এক শ্রেণীর বজ্রঝড় থেকে সৃষ্টি হয়। সুপারসেলে কয়েক মাইল ব্যপ্তির সংঘবদ্ধ একটি ঘূর্ণনশীল এলাকা থাকে যা মেসোসাইক্লোন নামে পরিচিত এবং সাধারণত এটি ১-৬ মাইল (২-১০ কিমি) ব্যাপ্তির হয়। তীব্র শক্তিশালী টর্নেডোগুলো (বর্ধিত ফুজিতা স্কেলে ইএফ৩ থেকে ইএফ৫ ক্যাটাগরির) সুপারসেল থেকে সৃষ্টি হয়। টর্নেডো ছাড়াও প্রচুর বৃষ্টি, ঘন ঘন বজ্রপাত, শক্তিশালী দমকা হাওয়া এবং শিলাঝড় এই সুপারসেল বজ্রঝড়ের সাধারণ বৈশিষ্ট্য।
সুপারসেল থেকে সৃষ্ট অধিকাংশ টর্নেডো একটি নির্দিষ্ট জীবন চক্র অনুসরণ করে। এটা শুরু হয় যখন বর্ধিত বৃষ্টিপাত দ্রুত নিম্নগামী বায়ুর একটি এলাকা টেনে নিয়ে আসে যা রিয়ার ফ্ল্যাংক ডাউনড্রাফট (আরএফডি) নামে পরিচিত। ভূমির নিকটবর্তী এলাকায় বায়ুর এই নিম্নগামীতা বৃদ্ধি পায় এবং সেই সাথে এটা সুপারসেলের মধ্যে থাকা ঘূর্ণনরত মেসোসাইক্লোনকেও ভূমির দিকে টেনে নিয়ে আসে।
সৃষ্টি
মেসোসাইক্লোন ভূমির নিকটবর্তী হতে থাকলে ঝড়ের মূল অংশ থেকে নিচের দিকে নেমে আসতে থাকা একটি ঘনীভূত ফানেল দৃশ্যমান হয় এবং প্রায়শই ঘূর্ণন মেঘের দেয়াল সৃষ্টি করে। ফানেল যখন নেমে আসে, নিম্নগামী বায়ুও (আরএফডি) তখন ভূমি স্পর্শ করে এবং তা থেকে দমকা ঝড়ের সৃষ্টি হয় যা টর্নেডো থেকে বেশ কিছু দূরত্বে ক্ষতিসাধন করতে পারে। সাধারণত, নিম্নগামী বায়ু বা আরএফডি ভূমি স্পর্শ করার মিনিটখানেকের মধ্যে ফানেল মেঘটি টর্নেডোতে পরিণত হয়।
পূর্ণতা
প্রাথমিকভাবে টর্নেডোতে শক্তি সঞ্চালনের জন্য যথেষ্ট উষ্ণ ও আর্দ্র প্রবাহের উৎস থাকে। তাই এটি পরিণত পর্যায়ে আসা পর্যন্ত বৃদ্ধি পেতে থাকে। এর আয়ু কয়েক মিনিট থেকে ক্ষেত্রবিশেষে এক ঘণ্টার বেশি হতে পারে এবং এ সময়েই সাধারণত টর্নেডোগুলো সবচেয়ে বেশি ক্ষতিসাধন করে এবং দুর্লভ ক্ষেত্রে এর ব্যাপ্তি এক মাইল বা ১.৬ কিমির বেশি দেখা যায়। ইতোমধ্যে, আরএফডি (যেটি এখন ঠান্ডা পৃষ্ঠ বাতাসের এলাকায় পরিণত হয়েছে) টর্নেডোর চারপাশে ধীরে ধীরে ঘিরে ফেলে এটিকে উষ্ণ প্রবাহ থেকে বিচ্ছিন্ন করে দেয় যা টর্নেডোতে শক্তি সরবরাহ করে আসছিল।
নিঃশেষ
মেসোসাইক্লোনকে পেছন দিক থেকে ঘিরে ধরা নিম্নগামী শুষ্ক বায়ু যা রিয়ার ফ্ল্যাংক ডাউনড্রাফট বা আরএফডি নামে পরিচিত টর্নেডোকে চারপাশ থেকে ঘিরে ফেলে এর বাতাস সরবরাহ বিচ্ছিন্ন করে দেয়। ফলে ঘূর্ণিটি দুর্বল হতে আরম্ভ করে এবং সরু ও রজ্জু-সদৃশ দেখায়। এটাই হল নিঃশেষিত পর্যায়; যার স্থায়ীত্ব থাকে মাত্র কয়েক মিনিট এবং এর পরপরই টর্নেডো বিলীন হয়ে যায়। এই পর্যায়ে টর্নেডোর আকার মূল ঝড়ের বাতাস দ্বারা প্রচন্ড প্রভাবিত হয় এবং নানা চমৎকার আকৃতি নেয়।
টর্নেডো যখন নিঃশেষ পর্যায়ে প্রবেশ করে আরএফডি এর শক্তিসরবরাহকারী প্রবাহকে বিচ্ছিন্ন করায় তখন এর সাথে সংশ্লিষ্ট মেসোসাইক্লোনও দুর্বল হয়ে যায়। তীব্র শক্তিশালী সুপারসেলগুলো থেকে টর্নেডো তৈরি হতে পারে। মেসোসাইক্লোন এবং এর সাথে যুক্ত টর্নেডো যখন নিঃশেষ হয়ে আসে, ঝড়ের প্রবাহ তখন কেন্দ্রের কাছে নতুন আরেকটি এলাকা জুড়ে শুরু হয়। যদি নতুন কোন মেসোসাইক্লোন এ থেকে তৈরি হয়, তবে চক্রটি পুনরায় আরম্ভ হয় এবং একটি কিংবা আরো বেশি নতুন টর্নেডো সৃষ্টি হয়। কখনো কখনো পুরনো মেসোসাইক্লোন এবং নতুন মেসোসাইক্লোন একই সাথে টর্নেডো সৃষ্টি করে।
অধিকাংশ টর্নেডোর জীবন-চক্রের ক্ষেত্রে যদিও এটা বহুল-স্বীকৃত তত্ত্ব, কিন্তু অপেক্ষাকৃত ছোট টর্নেডো যেমন ভূমিস্তম্ভ বা ল্যান্ডস্পাউটের সৃষ্টি, দীর্ঘ-স্থায়ী টর্নেডো বা বহু-ঘূর্ণি সংবলিত টর্নেডোগুলো সৃষ্টির কারণ এই তত্ত্ব ব্যাখা করতে পারে না। এগুলোর প্রত্যেকটিরই নিজস্ব এবং আলাদা সৃষ্টিকৌশল বা মেকানিজম রয়েছে। তবে, অধিকাংশ টর্নেডোই এই প্রক্রিয়া অনুসরণ করে বলা যায়।
তীব্রতা ও ধ্বংস-ক্ষমতা
thumb|250px|right|ইএফ১ মাত্রার ধ্বংসের একটি উদাহরণ। এখানে, বাড়ীর ছাদ মারাত্মক ক্ষতিগ্রস্ত হয়েছে, এবং গ্যারেজের দরজা বাইরের দিকে বেঁকে গেছে, কিন্তু বাড়ীর দেয়াল এবং অন্যান্য কাঠামো অক্ষত রয়েছে।
ফুজিতা স্কেল এবং বর্ধিত ফুজিতা স্কেলের সাহায্যে টর্নেডোর ধ্বংস ক্ষমতা পরিমাপ করা হয়। ১৯৭১ সালে জাপানী-আমেরিকান বিজ্ঞানী টেড ফুজিতা টর্নেডোর ধ্বংস-ক্ষমতা পরিমাপের জন্য ফুজিতা স্কেল উদ্ভাবন করেন। টেক্সাস টেক বিশ্ববিদ্যালয়ের উইন্ড ইঞ্জিনিয়ারিং রিসার্চ সেন্টার এর উন্নততর সংস্করণ বর্ধিত ফুজিতা স্কেলের প্রস্তাব করে যা যুক্তরাষ্ট্রের জাতীয় আবহাওয়া সংস্থা কর্তৃক ২রা ফেব্রুয়ারি, ২০০৬ সালে গৃহীত হয় এবং ১লা ফেব্রুয়ারি, ২০০৭ সাল থেকে কার্যকর রয়েছে।
ইএফ০ মানের একটি টর্নেডো ধারণা করা হয় যে শুধু গাছপালা ধ্বংস করবে, কোন বড় দালানকোঠা নয়। অন্যদিকে একটি ইএফ৫ টর্নেডো ভিত্তি থেকে দালানকোঠা উপড়ে ফেলতে পারে, এমনকি বড় বড় বিল্ডিং বা স্কাইস্ক্রাপারেও আঘাত করে বিকৃত করে ফেলে। একইভাবে, টরো স্কেলে টি০ নির্ধারণ করা হয়েছে অতি দুর্বল টর্নেডোর জন্য, এবং টি১১' বুঝায় সবচেয়ে শক্তিশালী টর্নেডো। রাডার উপাত্ত, ফটোগ্রামেট্রি এবং ভূমিতে ঘূর্ণনের বিভিন্ন নমুনা বিশ্লেষণের মাধ্যমে এগুলোর তীব্রতা নির্ধারণ করে এসব রেটিং প্রদান করা হয়।
টর্নেডোর তীব্রতা এর আকার, আকৃতি ও অবস্থানের উপর নির্ভর করে না, যদিও শক্তিশালী টর্নেডোগুলো দুর্বল টর্নেডোগুলোর চেয়ে আকারে বড় হয়। এগুলোর পথের দৈর্ঘ্য এবং স্থায়িত্বও নানা রকম হয়, যদিও যেসব টর্নেডো বেশি দূরত্ব অতিক্রম করে, সেগুলো অপেক্ষাকৃত বেশি শক্তিশালী হয়। তীব্র শক্তিশালী টর্নেডোর ক্ষেত্রে, পথের একটি ক্ষুদ্র অংশেই এই তীব্রতা থাকে, অধিকাংশ ক্ষেত্রে এই অতি তীব্রতা আসে বহু ঘূর্ণি টর্নেডো থেকে।
মার্কিন যুক্তরাষ্ট্রের ৮০% টর্নেডো ইএফ০ এবং ইএফ১ (টি০ থেকে টি৩) শ্রেণীর। স্কেলের যত উপরের দিকে যাওয়া যায় অর্থাৎ টর্নেডোর শক্তি বৃদ্ধির সাথে সাথে উৎপন্ন হবার হারও কমে আসে; শক্তিশালী টর্নেডো অর্থাৎ ইএফ৪, টি৮ এর সংখ্যা ১%-এর চেয়েও কম।
যুক্তরাষ্ট্রের বাইরে দক্ষিণ এশিয়া বিশেষ করে বাংলাদেশ ও পূর্ব ভারতে শক্তিশালী টর্নেডো সংঘটিত হতে দেখা যায়। এছাড়া ইউরোপ, এশিয়া, দক্ষিণ আফ্রিকা এবং দক্ষিণ আমেরিকাতেও প্রতি বছর উল্লেখযোগ্যসংখ্যক টর্নেডো হয়।
ফেডারেল জাতীয় কাউন্সিল
ফেডারেল জাতীয় কাউন্সিল (এফএনসি) (المجلس الوطني الإتحادي (আল-মজলিস আল-ওয়াতানি আল-ইত্তিহাদি) হলো সংযুক্ত আরব আমিরাতের একটি উপদেষ্টা অর্ধ-সংসদীয় সংস্থা। এফএনসি ৪০ জন সদস্য নিয়ে গঠিত। বিশজন সদস্য পরোক্ষভাবে নির্বাচিত হন হাতে-বাছাই করা ১২% আমিরাতি নাগরিকদের দ্বারা যাদের একটি ইলেক্টোরাল কলেজের মাধ্যমে ভোট দেওয়ার অধিকার রয়েছে, আর বাকি বিশ জনকে প্রতিটি আমিরাতের শাসকদের দ্বারা নিযুক্ত করা হয়।  রয়টার্সের মতে, "যারা নির্বাচন করতে পারে বা নির্বাচিত হতে পারে তাদের নির্বাচন করার প্রক্রিয়াটি অস্বচ্ছ।"
এফএনসি এর অর্ধেক সদস্যের জন্য প্রথম নির্বাচন ২০০৬ সালে হয়েছিল। এফএনসি-এর সদস্যরা ৪-বছর মেয়াদে নির্বাচিত হন। পরোক্ষভাবে নির্বাচিত সদস্যদের জন্য শেষ নির্বাচন ৫ অক্টোবর ২০১৯-এ হয়েছিল এবং পরবর্তী নির্বাচন ২০২৩ সালের অক্টোবরে অনুষ্ঠিত হবে। এফএনসি সমাবেশ হল সংযুক্ত আরব আমিরাতের রাজধানী আবুধাবিতে অবস্থিত।
জাতীয় নির্বাচন কমিটি (এনইসি) ২০১১ সালের ফেব্রুয়ারিতে সংযুক্ত আরব আমিরাতের ফেডারেল সুপ্রিম কাউন্সিল দ্বারা প্রতিষ্ঠিত হয় এবং ফেডারেল জাতীয় পরিষদ বিষয়ক প্রতিমন্ত্রীর সভাপতিত্বে। নির্বাচন এনইসি দ্বারা পরিচালিত হয় যা ইলেক্টোরাল কলেজের সদস্যদের মনোনীত করে। যে কোনো নাগরিক সদস্য হিসেবে নির্বাচিত হতে পারেন। এনইসি সমস্ত আমিরাত থেকে এফএনসি প্রতিনিধিদের নির্বাচন পরিচালনা করে। ইলেক্টোরাল কলেজের সদস্যরা নিজেদের এফএনসি-এর প্রার্থী হওয়ার জন্য মনোনীত করতে পারেন।
ইতিহাস
ফেডারেল ন্যাশনাল কাউন্সিল (এফএনসি) ১৯৭১ সালে সংযুক্ত আরব আমিরাতের অস্থায়ী সংবিধানের অধীনে দেশের শাসক কাঠামোর একটি স্থায়ী উপাদান হিসাবে গঠিত হয়েছিল, যার মধ্যে ফেডারেল সুপ্রিম কাউন্সিল, রাষ্ট্রপতি, মন্ত্রিপরিষদ এবং বিচার বিভাগও অন্তর্ভুক্ত রয়েছে। ২০০৬ এর আগে, এফএনসি-র সমস্ত সদস্য আমিরাতের শাসকদের দ্বারা নিযুক্ত হত।
এফএনসি সংবিধানের অধীনে পরীক্ষা করার জন্য দায়ী এবং যদি এটি চায় সমস্ত প্রস্তাবিত ফেডারেল আইন সংশোধন করে এবং মন্ত্রকের কার্যকারিতা সম্পর্কে যে কোনও ফেডারেল মন্ত্রীকে তলব করার এবং প্রশ্ন করার ক্ষমতা দেওয়া হয়। এফএনসি এর অন্যতম প্রধান কর্তব্য হল বার্ষিক বাজেট নিয়ে আলোচনা করা। আধুনিক সরকারের ক্রমবর্ধমান চাহিদা মোকাবেলায় এফএনসি সদস্যদের সহায়তা করার জন্য বিশেষায়িত উপ-কমিটি এবং একটি গবেষণা ও অধ্যয়ন ইউনিট গঠন করা হয়েছে।
গঠন
ফেডারেল জাতীয় কাউন্সিলের ৪০ জন সদস্য রয়েছে, যাদের অর্ধেক নির্বাচিত এবং অর্ধেক নিয়োগ করা হয়:
২০০৬ নির্বাচন
সমস্ত সংযুক্ত আরব আমিরাতের নাগরিকদের ভোট দেওয়ার বা অফিসে প্রতিদ্বন্দ্বিতা করার অনুমতি দেওয়া হয়নি। দেশের প্রায় ৮০০,০০০ আমিরাতি নাগরিকদের মধ্যে ৬,৬৮৯ জন ২০০৬ সালের নির্বাচনে অংশ নেওয়ার যোগ্য ছিল। যারা যোগ্য তারা আমিরাতের শাসকদের দ্বারা নির্বাচিত হয়েছিল।
মহিলাদের ভোট দেওয়ার এবং অফিসের জন্য প্রতিদ্বন্দ্বিতা করার অনুমতি দেওয়া হয়েছিল তবে নির্দিষ্ট সংখ্যক মহিলা নির্বাচিত হওয়ার জন্য কোনও কোটা ছিল না কারণ অন্যান্য আরব দেশে ছিল। ১৪% এরও বেশি প্রার্থী ছিলেন মহিলা। ২০০৩ সালের শেষ নাগাদ, এফএনসি-এর চল্লিশ জন সদস্যই ছিলেন পুরুষ।
নির্বাচনী কর্মকর্তারা নির্বাচনকে একটি ট্রায়াল রান হিসাবে বিল করেছেন যা তারা আশা করেছিল যে আগামী বছরগুলিতে সর্বজনীন ভোটাধিকারের পথ প্রশস্ত করবে। তারপরেও, তবে, এফএনসি-এর মাত্র অর্ধেক নির্বাচিত হবে।
২০০৬ সালের শেষের দিকে সংগঠনের অর্ধেক নির্বাচিত হয় ।
২০১১ নির্বাচন
২০১১ সালের সংসদীয় নির্বাচনে ১২৯,২৭৪ সদস্যের একটি নির্বাচনী কলেজ ছিল, যা ২০০৬ সালের তুলনায় প্রায় ২০ গুণ বেশি। নতুন ইলেক্টোরাল কলেজে সংযুক্ত আরব আমিরাতের নাগরিকদের প্রায় ১২% অন্তর্ভুক্ত রয়েছে। আনুমানিক ৩৫% সদস্যের বয়স ৩০ বছরের কম এবং ৪৬% মহিলা। ৩৫,৮৭৭ ভোটার তাদের ভোট দিয়েছেন, যা ২৭.৭৫% ভোট দিয়েছে।
নির্বাচনে ৮৫ জন নারীসহ ৪৬৮ জন প্রার্থী প্রতিদ্বন্দ্বিতা করেন। অনেক প্রার্থী যুব আরব আমিরাতের নাগরিকদের জন্য উন্নত শিক্ষা এবং স্বাস্থ্যসেবা এবং আরও আবাসন প্রদানের প্রতিশ্রুতি দিয়েছেন। তারা সংযুক্ত আরব আমিরাতের পরিচয় ও সংস্কৃতিকে শক্তিশালী করার প্রতিশ্রুতি দিয়েছে। বেশ কিছু প্রার্থী তাদের পরিকল্পনা উপস্থাপনের জন্য ফেসবুকের মতো সামাজিক যোগাযোগ মাধ্যম ব্যবহার করেছেন।
২০১৫ নির্বাচন
নির্বাচনী কলেজ ২০১১ সালে ১২৯,২৭৪ থেকে বেড়ে ২০১৫ সালে ২২৪,২৭৯ হয়েছে। সব প্রার্থীই স্বতন্ত্র হিসেবে প্রতিদ্বন্দ্বিতা করেন। নির্বাচনী প্রচারণার সময়, অনেক প্রার্থী সামাজিক ইস্যুতে মনোনিবেশ করেছিলেন, আরও ভাল আবাসন এবং আরও স্বাস্থ্য পরিষেবা দেওয়ার প্রতিশ্রুতি দিয়েছিলেন। অন্যরা কর্মসংস্থান সৃষ্টি এবং উন্নত শিক্ষামূলক পরিষেবাগুলিতে মনোনিবেশ করেছিল। ৭৯,১৫৭ জন ভোটার তাদের ভোট দিয়েছেন। ভোটদান ২৭.২৫% থেকে ৩৫.২৯% বেড়েছে। ২০১১ সালের নির্বাচনের মতো, ২০ জন বিজয়ীর মধ্যে একজন মহিলা ছিলেন। ১৮ নভেম্বর নবনির্বাচিত সদস্যরা আট মহিলা সহ ২০ জন নিযুক্ত সদস্যের সাথে শপথ গ্রহণ করেন।
২০১৫ সালের নির্বাচনে একটি একক-ভোট পদ্ধতি ব্যবহার করা হয়েছিল (অর্থাৎ প্রতিটি ভোটার তার/তার আমিরাতে শুধুমাত্র একজন প্রার্থীকে ভোট দিয়েছেন)। পূর্বে, ভোটারদের তাদের নিজ নিজ আমিরাত থেকে অর্ধেক আসনের জন্য ভোট দেওয়ার অনুমতি দেওয়া হয়েছিল। ২০১৫ সালে দেশের বাইরের যোগ্য ভোটারদের প্রথমবারের মতো ভোট দেওয়ার অনুমতি হয়েছিল।
২০১৯ নির্বাচন
২০১৯ সালের নির্বাচনেও একক ভোট পদ্ধতি ব্যবহার করা হয়েছিল। নির্বাচনী কলেজ ২০১৫ সালে ২২৪,২৭৯ থেকে বেড়ে ২০১৯ সালে ৩৩৭,৭৩৮ হয়েছে। সব প্রার্থীই স্বতন্ত্র হিসেবে প্রতিদ্বন্দ্বিতা করেন। ১১৭,৫৯২ ভোটার তাদের ভোট দিয়েছেন। ভোটদান ৩৫.২৯% থেকে ৩৪.৮১% এ সামান্য কমেছে।
নির্বাচিত ২০ জন সদস্যের মধ্যে সাতজন মহিলা ছিলেন, যদিও একমাত্র বর্তমান নির্বাচিত মহিলা পুনর্নির্বাচনে জিততে ব্যর্থ হন।
প্রাপ্তবয়স্ক
thumb|250px| প্রাপ্ত বয়স্ক লোকের একটি দল প্রাপ্ত বয়স্ক হচ্ছেন একজন মানুষ যা জীবিত প্রাণী যার তুলনা মূলকভাবে পরিণত বয়স হয়েছে যা যৌন পরিপক্কতা ও পুনরূপাৎদনের ক্ষমতা অর্জনের সাথে জড়িত। সামাজিক ও আইনগত কিছু ব্যাখাও আছে প্রাপ্তবয়স্কতার। আইনগতভাবে প্রাপ্তবয়স্ক ব্যক্তিকে স্বাধীন, স্বনির্ভর, দায়িত্বশীল হিসেবে ধরা হয় ও তিনি এমন একজন ব্যক্তি যিনি সংখ্যাগরিষ্ঠ বয়স অর্জন করেছেন। প্রাপ্তবয়স্কতাকে সামাজিক অবস্থান, ব্যক্তির চরিত্র, মনোবিজ্ঞান ও মনোবৈজ্ঞানিক বিকাশ ও আইন ইত্যাদি বিষয়ের মাধ্যমেও ব্যাখা করা যায়। প্রাপ্তবয়স্ক (ইংরেজিঃ Adult) এমন মানব বা জীবিত প্রানীকে বোঝানো হয় যার তুলনা মূলকভাবে পরিণত বয়স হয়েছে এবং যাদের যৌন পরিপক্কতা এবং সন্তানধারণ ক্ষমতা অর্জিত হয়েছে। মানুষের ক্ষেত্রে এই বয়সটির আলাদা সামাজিক ও আইনগত তাৎপর্য রয়েছে। উদাহরণস্বরূপ একজন সামাজিক ভাবে স্ব্বীকৃত প্রাপ্তবয়স্কের, যে সংখ্যাগরিষ্ঠ লোকের বয়স অর্জন করেছে, তাকে স্বাধীন, স্বনির্ভর ও অধিক দায়িত্বশীল হিসেবে বিবেচনা করা হয়। প্রাপ্তবয়সকে শারীরিক, মনোবৈজ্ঞানিক, আইনি, ব্যক্তিকেন্দ্রিক ও সামাজিক দৃষ্টিকোণ থেকে বর্ণনা করা হয়ে থাকে
জীববৈজ্ঞানিক প্রাপ্তবয়স্কতা
নানা সংস্কৃতি ও ইতিহাসে প্রাপ্ত বয়স্কতা নানা লক্ষণ দেখে নির্ণয় করা হয় যৌবনের আগমনের সাথে সাথে, যাকে বিজ্ঞানের ভাষায় বয়ঃসন্ধি বলা হয়। যেমন- স্ত্রীলোকের ঋতুস্রাব হওয়া, পুরুষের উত্থিত হওয়া ও যৌনকেশ গজানো উভয়ের ইত্যাদি লক্ষণ। বর্তমানে ছেলেদের ১২ বছরে ও মেয়েদের ১০ বছরেই এসব লক্ষণ দেখা দেয়, যদিও তা ব্যক্তি থেকে ব্যক্তিতে পরিবর্তিত হয়। নানান অভিধানে জীব বৈজ্ঞানিক প্রাপ্ত বয়স্কতার সংজ্ঞা দেয়া হয়েছে এভাবেঃ ”এটা জীবন চক্রের এমন এক পর্যায় যখন প্রাণী পুনরূপাৎদনের ক্ষমতা অর্জন করে।” প্রাপ্তবয়সের সূচনা হিসেবে ধরা হয় যখন একজন মানুষ বয়ঃসন্ধিতে পা রাখে। এসময় উভয়লিঙ্গের মানুষের মধ্যেই গৌণ যৌন বৈশিষ্ট প্রকাশ পায়। যেমন নারীতে ঋজঃচক্র শুরু হয়, পুরুষের বীর্যপাতের ক্ষমতা তৈরী হয় এবং উভয় লিঙ্গতেই জনন অঙ্গে কেশোদগম হয়। নানান অভিধানে জীব বৈজ্ঞানিক প্রাপ্ত বয়স্কতার সংজ্ঞা দেয়া হয়েছে এভাবেঃ ”এটা জীবন চক্রের এমন এক পর্যায় যখন প্রাণী পুনরূপাৎদনের ক্ষমতা অর্জন করে।” বয়ঃসন্ধি তথা জীববৈজ্ঞানিক দৃষ্টিকোণ থেকে প্রাপ্তবয়সের শুরু হয়, ছেলেদের ক্ষেত্রে ১০ বা ১১ বছর বয়সে এবং মেয়েদের ক্ষেত্রে ১১ বা ১২ বছর বয়সে। যদিও এটি বিভিন্ন মানুষের জন্য বিভিন্ন হতে পারে।
আইনত প্রাপ্তবয়স্কতা
আইনগতভাবে প্রাপ্তবয়স্কতা হলো একটা চুক্তির মতো, যেখানে তার ওপর থেকে মা-বাবার চিন্তা, ভরণ পোষণের দায়িত্ব শেষ হয়, বিয়ে, ভোট দেয়া, চাকরি করা, সামরিক বাহিনীতে যোগ দেয়া, ক্যাসিনোতে জুয়া খেলা (যদি তা স্থানীয়ভাবে বৈধ হয়), যৌনকর্মীর কাছে যাওয়া বা নিজে যৌনকর্মী হওয়া (যদি তা স্থানীয়ভাবে বৈধ হয়), গাড়ি চালানোর অধিকার পাওয়া, পর্ণোগ্রাফির মডেল হওয়া (যদি তা স্থানীয়ভাবে বৈধ হয়) ও মদ্যপান করা (যদি তা স্থানীয়ভাবে বৈধ হয়), প্রধানমন্ত্রী পদের জন্য প্রার্থীত্ব ইত্যাদি ব্যাপার ঘটে। ভারত, চীন, আমেরিকা ও ইংল্যান্ড-এ ১৮ বছর বয়সকে ধরা হয় প্রাপ্তবয়স্কতার বয়স, তবে কিছু ব্যতিক্রমও আছে। যেমন- স্কটল্যান্ডে ১৬ বছরকে, জাপান ও ইন্দোনেশিয়াতে ২০ বছরকে, দক্ষিণ কোরিয়াতে ১৯ বছরকে প্রাপ্তবয়স্কতার বয়স হিসেবে দেখা হয়। নেইল পোস্টম্যানের লেখা দ্যা ডিসঅ্যাপিয়ারেন্স অব চাইল্ডহুড নামক গ্রন্থে আমরা দেখি যে মধ্যযুগে খ্রিস্টিয়ান চার্চ মাত্র ৭ বছর বয়সকে ধরত প্রাপ্তবয়স্কতার বয়স হিসেবে।
পঙ্কজ কাপুর
পঙ্কজ কাপুর (জন্ম ২৯ মে ১৯৫৪) একজন ভারতীয় থিয়েটার, টেলিভিশন এবং চলচ্চিত্র অভিনেতা। তিনি অভিনেতা শহীদ কাপুরের বাবা। তিনি বেশ কয়েকটি টেলিভিশন সিরিয়াল ও ছবিতে কাজ করেছেন। তার এখন পর্যন্ত সবচেয়ে প্রশংসিত চলচ্চিত্রের ভূমিকাগুলি রাক ১৯৮৯), এক ডাক্তার কি মাউত (১৯৯১), মকবুল (২০০৪), তিনি তিনবার জাতীয় চলচ্চিত্র পুরস্কার পেয়েছিলেন।
প্রাথমিক ও ব্যক্তিগত জীবন
পঙ্কজ কাপুর ১৯৫৪ সালের ২৯ শে মে পাঞ্জাবের লুধিয়ায় জন্মগ্রহণ করেছিলেন। তিনি পাঞ্জাবে পড়াশোনা শেষ করেন এবং বড় হওয়ার সাথে সাথে থিয়েটার এবং অভিনয়ের প্রতি গভীর আগ্রহ গড়ে তোলেন। তারপরে তার আগ্রহের জন্য তিনি ন্যাশনাল স্কুল অফ ড্রামাতে ভর্তি হন।
তিনি ১৯৭৫ সালে অভিনেত্রী এবং নৃত্যশিল্পী নীলিমা আজিমকে বিয়ে করেছিলেন। তারা নয়াদিল্লিতে বসতি স্থাপন করেছিলেন যেখানে ১৯৮১ সালে তাদের একমাত্র সন্তান শহীদ কাপুর জন্মনিয়েছিল। এই দম্পতির ১৯৮৪ সালে বিবাহবিচ্ছেদ হয়েছিল।
পঙ্কজ কাপুর ১৯৮৮ সালে অভিনেত্রী সুপ্রিয়া পাঠককে বিয়ে করেছিলেন। তাদের দুটি বাচ্চা রয়েছে।
কর্ম জীবন
তিনি শ্যাম বেনেগালের চলচ্চিত্র আরেহান (১৯৮২) দিয়ে চলচ্চিত্রের সূচনা করেছিলেন। এরপরে তিনি ১৯৮২ সালে রিচার্ড অ্যাটেনবারো ছবি গান্ধিতে মহাত্মা গান্ধীর দ্বিতীয় সেক্রেটারি পিয়েরালাল চরিত্রে অভিনয় করেছিলেন। পরে তিনি চলচ্চিত্রটির হিন্দি সংস্করণে বেন কিংসলির হয়ে ডাবিং করেছিলেন।
এরপরে তিনি শ্যাম বেনেগালের মন্দির (১৯৮৩), কুন্দন শাহের কমেডি জানে ভি দো ইয়ারো (১৯৮৩) কাজ করেন। এরপরে সাইদ আখতার মির্জার ব্যঙ্গাত্মক মোহন জোশী হাজির হো! (১৯৮৪), মৃণাল সেনের খান্ধার (১৯৮৪) এবং বিধু বিনোদ চোপড়ার সাসপেন্স থ্রিলার খামোশ (১৯৮৫) সহ তিনি বেশ কয়েকটি আর্ট ফিল্মে উপস্থিত হয়েছিলেন, যার মধ্যে অনেকগুলি জাতীয় চলচ্চিত্র পুরস্কার জিতেছে।
এদিকে, আর্ট সিনেমার তাঁর চেষ্টা অব্যাহত ছিল, তিনি চামেলি কি শাদি (১৯৮৬), এক রূকা হুয়া ফয়সালা (১৯৮৬), এবং ইয়ে ওয়াহ মনজিল তো নাহিন (১৯৮৭) এর মতো ছবিতে অভিনয় করেছিলেন। ১৯৮৭ সালে, তাঁর কমিক ধারা নাসিরউদ্দিন শাহ অভিনীত বাণিজ্যিক অ্যাকশন ফিল্ম জলভাতে দেখা যায়।
তিনি প্রথম জাতীয় চলচ্চিত্র পুরস্কারটি পেয়েছিলেন ১৯৮৯ সালে, রাখ চলচ্চিত্রে, যাতে আমির খান ও অভিনয় করেছিল।
তিনি ক্লাসিক পাঞ্জাবি ছবি মারহি দা ডিভা (১৯৮৯ ) এ অভিনয় করেছিলেন। তিনি ১৯৯২ মণি রত্নম পরিচালিত রোজা ছবিতে অভিনয় করেছিলেন। (রোজা তামিল ভাষায় তৈরি হয়েছিল এবং পরে হিন্দি, মারাঠি, তেলুগু এবং মালায়ালাম ভাষায় ডাব করা হয়েছিল)।
তাঁর কেরিয়ারের প্রথম দিকের তার দৃঢ় অভিনয় এক ডাক্তার কি মৌট (১৯৯১) চলচ্চিত্রের সংগ্রামী বিজ্ঞানী নেতৃত্বের ভূমিকা থেকে এসেছিল, যার জন্য তিনি ১৯৯১ সালে জাতীয় চলচ্চিত্র পুরস্কার - বিশেষ জুরি অ্যাওয়ার্ডে ভূষিত হন।
২০০০ সালে তিনি টেলিভিশনে সিরিয়াল অফিস অফিসের সাথে ভারতে বিরাজমান দুর্নীতি নিয়ে ব্যঙ্গাত্মক বক্তব্য নিয়ে ফিরে আসেন।
২০০৩ সালে তিনি মকবুল, বিশাল ভরদ্বাজের 'র অভিযোজন শেক্সপীয়ার এর ম্যাকবেথ এ হাজির হন। মকবুলের স্বল্প-মর্যাদাপূর্ণ, চূড়ান্তভাবে আবদ্ধ আব্বাজীর চরিত্রে তাঁর বিপরীতমুখী অভিনয় তাকে ২০০৪ সালের সেরা চলচ্চিত্র অভিনেতার জাতীয় চলচ্চিত্র পুরস্কার প্রদান করে। ইতিমধ্যে, তিনি দ্য ব্লু ছাতা (২০০৫), দাস (২০০৫) এবং হাল্লা বোল (২০০৭) এর মতো চলচ্চিত্র অভিনয় করেন। ২০০৬ সালে, তাকে আবার টিভিতে দেখা শুরু হয়েছিল। টিভি সিরিজে, নয়া অফিস অফিস, তার আগের সিরিজ অফিস অফিসের সিক্যুয়াল-এ।
১১ জানুয়ারী ২০১৩, বিশাল ভরদ্বাজ পরিচালিত তার অভিনীত মাতৃ কি বিজলি কা মন্ডোলা মুক্তি পেয়েছিল ।